যৌন কেলেঙ্কারির জেরে এ বছরের নোবেল সাহিত্য পুরস্কার স্থগিত করার পর সুইডিশ একাডেমি যখন প্রতিষ্ঠানের ভাবমূর্তি পুনরুদ্ধারে লড়াই চালাচ্ছে, তখন সুইডেনের লেখক-বুদ্ধিজীবীসহ সাংস্কৃতিক অঙ্গনের শতাধিক কর্ণধার মিলে নোবেলের বিকল্প এবং এর সমমর্যাদার একটি সাহিত্য পুরস্কার প্রদানের ঘোষণা দেন। তাঁরা একটি নতুন একাডেমি গঠন করেন এবং সুইডিশ লাইব্রেরি ও প্রধান প্রধান লেখক-সাংস্কৃতিক ব্যক্তিত্বের কাছ থেকে পুরস্কারের জন্য মনোনীত লেখকদের নাম আহ্বান করেন। সেই মতে, ৪৭ জন লেখক নির্বাচিত করে পাবলিক ভোট আহ্বান করা হয়। এবং অভিজ্ঞ জুরি বোর্ডের সিদ্ধান্তে পুরস্কারের জন্য মনোনীত চার লেখকের সংক্ষিপ্ত তালিকা তৈরি করা হয়েছে। তালিকার লেখকরা হচ্ছেনব্রিটিশ লেখক নেইল গাইম্যান, জাপানের হারুকি মুরাকামি, ফ্রান্স নিয়ন্ত্রিত ক্যারিবীয় দ্বীপ গুয়াদেলুপে জন্ম নেওয়া মেরিস কোদেঁ এবং ভিয়েতনামে জন্ম নেওয়া ও কানাডায় বেড়ে ওঠা কিম থুই।